মো. জসিম উদ্দিন (২৬)। পিতা আজম আলী, মাতা সখিনা বেগম। দুই ভাইয়ের মধ্যে জসিম ছোট। প্রবল ইচ্ছা কোনো কাজে নিজেকে জড়িয়ে জীবনের দায়িত্ব নিজ হাতে তুলে নেবেন। কিন্তু শারীরিক প্রতিবন্ধকতা বাধা হয়ে দাঁড়িয়েছে তার স্বপ্ন পূরণে। ছোটবেলায় পোলিও রোগে আক্রান্ত হয়ে জসিমের সঙ্গী এখন হুইল চেয়ার। সেই থেকে স্বাভাবিকভাবে চলাফেরা করতে পারেন না। এ যেন এক তরুণের পূরণ না-হওয়া কোনো স্বপ্ন। অথচ তার আশপাশে কত শত তরুণ চলছে ফিরছে নিজের পায়ে। জসিমের জন্য এটি একটি দীর্ঘশ্বাস!